Mostarsko ljeto

Srebrena krv - BKC Tuzla
2018-07-11 22:00 - 2018-07-12 00:00 (Europe/Sarajevo) | Narodno pozorište Mostar, Brkića 2, Mostar, 88000
Na ovogodišnjoj manifestaciji Mostarskog ljeta Narodno pozorište Mostar se fokusiralo na programe koji se tiču obilježavanja godišnjice genocida u Srebrenici.
Konkretno 11. jula na dan obilježavanja godišnjice pomenuta institucija će ugostiti predstavu „Srebrena krv“, koju je režirao tuzlanski glumac Nedim Malkočević. Uz Malkočevića u predstavi igra i novinar Samir Karić. Malkočević i Karić su i autori teksta za ovu predstavu, a producent projekta je BKC Tuzla.
Pozorišna predstava “Srebrena krv” govori o sudbini dvojice braće Nermina i Kerima, koji prilikom pada Srebrenice u julu 1995. godine pokušavaju krenuti ka slobodnoj teritoriji. U emotivnoj predstavi se govori o prijeratnom životu u Srebrenici, likovi se prisjećaju prošlosti, a na originalan umjetnički način se prikazuje pad Srebrenice, zarobljavanje i maltretiranje jednog od braće, te suočavanje sa onim što nosi tragična budućnost, koja je obilježena životom bez najmilijih i traganjem za njihovim kostima.
Ovim izvođenjem nastavit će se uspješan pozorišni put jedne od najboljih predstava uopće, koje tematizuju genocid u Srebrenici. IGRAJU:
Nedim Malkočević
Samir Karić
REŽIJA:
Nedim Malkočević DRAMATURG:
Kemal Bašić IZVRŠNI PRODUCENT:
Edis Bajić
